rejauldu/bengali-wikipedia huggingface dataset:
রুম মুহাম্মাদ পাশা ( ; ; মৃত্যু: ১৪৭০) ছিলেন উসমানীয় সাম্রাজ্যের একজন উজিরে আজম। তিনি ১৪৬৬ থেকে ১৪৬৯ সাল পর্যন্ত উসমানীয় সাম্রাজ্যের উজিরে আজম ছিলেন। তিনি মাহমুদ পাশার প্রধান প্রতিদ্বন্দ্বী হিসেবে পরিচিত ছিলেন। তার নাম থেকেই বোঝা যায়, তিনি একজন গ্রিক বংশোদ্ভূত ছিলেন।  কারামানি মুহাম্মাদ পাশার অনুরোধে সুলতান মুহাম্মাদ ফাতিহ ১৪৬৯ সালে রুম মুহাম্মাদ পাশাকে পদ থেকে বরখাস্ত করেন এবং ১৪৭০ সালে পানিতে ডুবে তাকে মৃত্যুদণ্ড কার্যকর করেন।   আরও দেখুন   উসমানীয় উজিরে আজমদের তালিকা   তথ্যসূত্র   বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম বিষয়শ্রেণী:দেবশিরমে বিষয়শ্রেণী:বিজয়ী মুহাম্মাদ ফাতিহের উজিরে আজম বিষয়শ্রেণী:উসমানীয় সাম্রাজ্য কর্তৃক মৃত্যুদণ্ড কার্যকর হওয়া ব্যক্তি বিষয়শ্রেণী:গ্রিক বংশোদ্ভূত উসমানীয় সাম্রাজ্যের ব্যক্তি বিষয়শ্রেণী:উসমানীয় সাম্রাজ্য কর্তৃক ১৫শ শতাব্দীতে মৃত্যুদণ্ড কার্যকর করা ব্যক্তি বিষয়শ্রেণী:১৪৭০-এ মৃত্যু বিষয়শ্রেণী:গ্রিক মুসলিম বিষয়শ্রেণী:উসমানীয় সাম্রাজ্যের ব্যক্তি অসম্পূর্ণ
নকুলুনকুলু মিকাতি ওয়েতিবুসিসো তেমাসওতি (সিসোয়াতি: Nkulunkulu Mnikati wetibusiso temaSwati, ইংরেজি: Oh God, Bestower of the Blessings of the Swazi) সোয়াজিল্যান্ডের জাতীয় সঙ্গীত। এটি ১৯৬৮ সালে স্বাধীনতাতে অবলম্বন করা হয়েছিল। এই গানের কথা দিয়েছেন আন্দ্রেয়াসে এনোকে ফানইয়ানা সিমেলানে‌ এবং সুর দিয়েছেন ডাভিড কেন্নেথ র‌্যক্রফট।www.nationalanthems.info   গানের কথা  গানের কথা সিসোয়াতি ভাষায়  ইংরেজি অনুবাদ  বাংলা অনুবাদপ্রথম স্তবক  Nkulunkulu Mnikati wetibusiso temaSwati; Siyatibonga tonkhe tinhlanhla; Sibonga iNgwenyama yetfu. Live netintsaba nemifula.  O Lord our God, bestower of the blessings of the Swazi; We give Thee thanks for all our good fortune; We offer thanks and praise for our King And for our fair land, its hills and rivers.. . . .দ্বিতীয় স্তবকBusisa tiphatsimandla takaNgwane; Nguwe wedvwa Somandla wetfu; Sinike kuhlakanipha lokungenabucili Simise usicinise, Simakadze.Thy blessings be on all rulers of our Country; Thine alone is our Lord; We pray Thee to grant us wisdom without deceit or malice. Establish and fortify us, Lord Eternal.. . . .   তথ্যসূত্র    বহিঃসংযোগ   সোয়াজিল্যান্ডের জাতীয় সঙ্গীত MP3  সোয়াজিল্যান্ডের জাতীয় গানের কথা  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
জাতীয় বীমা দিবস বাংলাদেশে পালিত একটি জাতীয় দিবস। জাতীয় বিমা দিবস ১ মার্চ। বীমা শিল্পের উন্নয়ন ও বীমা সম্পর্কে জনসচেতনতা বাড়ানোর লক্ষ্যে ২০২০ সালের ১৫ জানুয়ারি বাংলাদেশ সরকার এটি প্রবর্তন করে।   ইতিহাস  শেখ মুজিবুর রহমান ১৯৬০ সালের ১ মার্চ পাকিস্তানের আলফা ইনস্যুরেন্স কোম্পানিতে যোগ দেন। তার এ যোগদানের দিনটিকে জাতীয় পর্যায়ে স্মরণীয় রাখতে ২০২০ সালের ১৫ জানুয়ারি বাংলাদেশের বীমা উন্নয়ন ও নিয়ন্ত্রণ কর্তৃপক্ষের সুপারিশক্রমে প্রতিবছর  ১ মার্চকে জাতীয় বীমা দিবস ঘোষণা করে বাংলাদেশ সরকার। ওই বছরের ১ মাস এটি প্রথম দিবস হিসেবে পালিত হয়।    কর্মসূচি  বাংলাদেশের জেলা ও উপজেলা পর্যায়ে বীমাশিল্পের উন্নয়ন, বীমা সম্পর্কে জনসচেতনতা বৃদ্ধিতে শোভাযাত্র,  বীমামেলা, আলোচনা সভা, সাংস্কৃতিক অনুষ্ঠান পালিত হয়।   তথ্যসূত্র   বিষয়শ্রেণী:দেশ অনুযায়ী দিবস‎ বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:বাংলাদেশের জাতীয় দিবস
লোটা লিন্ডগ্রেন (জন্ম ১৯৯৪), তার মঞ্চ নাম লিয়ন দ্বারা পরিচিত (stylized as LÉON), একজন সুইডিশ গায়িকা এবং গীতিকার, তার জন্ম এবং বেড়ে ওঠা সুইডেনের রাজধানী স্টকহোল্ম শহরে।   জীবনী  লোটার জন্ম হয়, ১৯৯৪ সালে সুইডেন এর রাজধানী স্টকহোল্ম শহরে।  তিনি একটি সংগীত-সম্বন্ধীয় পরিবারের সন্তান, তার মা (সেলিস্ট) এক প্রকার বাদ্যযন্ত্র বাদক এবং তার বাবা একজন সুরকার এবং একজন কর্ম তত্ত্বাবধায়ক।  ২০১৫ সালে, লিয়ন তার প্রযোজক সহকর্মী অগ্রিন রহমানীর সাথে সোলো সঙ্গীত কর্মজীবনে প্রবেশ করার আগে, তিনি তার কিশোরী বয়স থেকেই হিপ-হপ এবং সৌউল দল সমূহের মূল গায়িকা হিসেবে কাজ করেছেন।  তিনি উদৃত করেন,  তিনি এ্যামি ওয়ানহাউজ, জেনিস য্যপলিন, বিয়ন্সে, এট্টা জেম্স, স্যাম চুক, এবং স্টিভ ওন্ডার এর মত গায়ক/গায়িকাদের থেকে অনুপ্রেরিত হয়েছেন। এবং তারা তার সঙ্গীত জীবনের অনুপ্রেরণা।  তার প্রথম একক, "টায়ার্ড অব টেকিং", যেটি তার আত্বপ্রকাশকারী ইপি "ট্রেসার" এরও একটি গান, সেটি ক্রিস ওনোকুটে এবং জনপ্রিয় মার্কিন পপ গায়িকা ক্যাটি পেরির সমর্থন অর্জন করে নেয়, এবং খুব সম্প্রতি তাকে মার্কিন ফ্যাশন বিষয়ক জনপ্রিয় ম্যাগাজিন ভোগ এর ইটালীয় সংস্করণ ভোগ ইটালিয়া ম্যাগাজিনে তাকে নিয়ে একটি প্রতিবেদন প্রকাশ করতে দেখা যায়।  ২০১৬ সালের অক্টোবরে, লিয়ন নেদারল্যান্ডের গ্রোনিন্জেন পৌরসভায়  অনুষ্ঠেও ইউরোসনিক নূরর্ডনস্রেগ এর ৩১ তম সংস্করনে গান পরিবেশন করার জন্য প্রতিপন্ন হন।  ২০১৭ সালের ফেব্রুয়ারি মাসে, তিনি তার  প্রথম উত্তর আমেরিকায় নিজেস্ব সফর, মার্কিন যুক্তরাষ্ট্রের মাসাচ্যুসেস্টস এর রাজধানী বোস্টন শহর দিয়ে শুরু করেন।  তিনি তার দ্বিতীয় ইপি, "ফর ইউ" প্রকাশ করেন,  ২০১৭ সালের ৩রা মার্চ।    ডিস্কোগ্রাফী    অ্যালবাম সমূহ   আতত প্রদর্শন সমূহ   শিরোনাম অ্যালবামের উদ্বৃত্ত ট্রেসার প্রকাশকাল: ২৩ অক্টোবর ২০১৫  লেবেল: কলাম্বিয়া  মাধ্যম সমূহ: ডিজিটাল ডাউনলোড স্পোটিফাই সিঙ্গেলস প্রকাশকাল: ডিসেম্বর ১৬  লেবেল: কলাম্বিয়া  মাধ্যম: স্ট্রিমিং বা শোনা ফর ইউ প্রকাশকাল: ৩ মার্চ ২০১৭  লেবেল: কলাম্বিয়া  মাধ্যম: ডিজিটাল ডাউনলোড একক সমূহ  সাল একক তালিকায় অবস্থান অ্যালবাম স্পোটিফাইViral 50 ২০১৫"টায়ার্ড অব টকিং"(এ-ট্রাক এবং কোরি এনেমি রিকিক্স) ৩১২০১৬"থিংক এবাউট ইউ" -ফর ইউ"লায়ার" - ২০১৭"স্লিপ ডিপ্রাইভড" -"সারাউন্ডেড মি" -প্রকাশতব্য"বডি" -"আই বিলিভ ইন আস" - তালিকার অন্য গান সমূহ  সাল একক তালিকায় অবস্থান অ্যালবাম স্পোটিফাইভাইরাল ৫০ ২০১৬"ড্রিমস্"(নিউ ইয়র্ক শহরে অবস্থিত স্পোটিফাই স্টুডিওসে রেকর্ড করা হয়েছে) ৪৫স্পোটিফাই একক সমূহ  তথ্যসূত্র   বহিঃসংযোগ  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় গীতিকার বিষয়শ্রেণী:সুয়েডীয় নারী গায়ক-গীতিকার বিষয়শ্রেণী:সুয়েডীয় পপ গায়ক বিষয়শ্রেণী:সুইডেনের ইংরেজি ভাষার গায়ক বিষয়শ্রেণী:২১শ শতাব্দীর সুয়েডীয় গায়িকা
উইনফ্রেড আদাহ ওমওয়াকওয়ে হলেন একজন কেনীয় মডেল এবং সৌন্দর্যের রানী, মিস আর্থ ২০০২ -এর মুকুট পান, তিনি প্রথম কৃষ্ণাঙ্গ মহিলা এবং প্রথম আফ্রিকান যিনি এই শিরোপা অর্জন করেছিলেন। ওমওয়াকওয়েই প্রথম কেনীয় নারী যিনি বড় চার আন্তর্জাতিক সৌন্দর্য প্রতিযোগিতার একটির শিরোপা অর্জন করেন। তিনি মূলত মিস আর্থ-এ প্রথম রানার-আপ হয়েছিলেন, কিন্তু সিংহাসনে আরোহণ করেন যখন মূল বিজয়ী জেজলা গ্লাভোভিচকে তার দায়িত্ব পালনে ব্যর্থতার জন্য সিংহাসনচ্যুত করা হয়।       তথ্যসূত্র    বহিঃসংযোগ    মিস আর্থ ২০০২ মুকুট পরার ভিডিও  মিস আর্থ অফিসিয়াল ওয়েবসাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মিস আর্থ বিজয়ী বিষয়শ্রেণী:জীবিত ব্যক্তি বিষয়শ্রেণী:মিস আর্থ ২০২০ প্রতিযোগী বিষয়শ্রেণী:কেনীয় সুন্দরী প্রতিযোগিতার বিজয়ী বিষয়শ্রেণী:কেনীয় নারী মডেল
মেনডোসিনো ভয়েস উত্তর ক্যালিফোর্নিয়ার মেনডোসিনো কাউন্টি ভিত্তিক একটি স্বাধীন অনলাইন সংবাদপত্র।    ইতিহাস  দ্য মেনডোসিনো ভয়েস ২০১৬ সালের সেপ্টেম্বরে প্রতিষ্ঠিত হয়েছিল  দ্য উইলিটস নিউজের দুই প্রাক্তন কর্মচারী, ক্যালিফোর্নিয়ার উইলিটস শহরের একটি উত্তরাধিকার সংবাদপত্র এবং ডিজিটাল ফার্স্ট মিডিয়া (ডিএফএম) এর সম্পত্তি। প্রতিষ্ঠাতা, অ্যাড্রিয়ান ফার্নান্দেজ বাউমান  এবং কেট ম্যাক্সওয়েল একটি নতুন স্থানীয় সংবাদপত্র শুরু করার কারণ হিসাবে স্থানীয় সংবাদের অভাবকে উদ্ধৃত করেছিল এবং ডিএফএম এর উত্তর ক্যালিফোর্নিয়ার একটি ছোট্ট সংবাদপত্র অধিগ্রহণ করেছিল।    তথ্যসূত্র    বহিঃসংযোগ    মেনডোকিনো ভয়েস  বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:২০১৬-এ প্রতিষ্ঠিত ইন্টারনেট সম্পত্তি বিষয়শ্রেণী:ক্যালিফোর্নিয়ার দৈনিক সংবাদপত্র বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
সাইফ হাফিজুর রহমান খোকন বাংলাদেশী আইনজীবী ও রাজনীতিবিদ যিনি নড়াইল-২ আসনের সাবেক সাংসদ। তিনি ১৯৮৬ ও ১৯৮৮ সালে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী তিনি।   প্রাথমিক জীবন  সাইফ হাফিজুর রহমান নড়াইল জেলার লোহাগড়া উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ল' ডিগ্রি অর্জন করেন।   রাজনৈতিক ও কর্মজীবন  সাইফ হাফিজুর রহমান নড়াইল জেলা আওয়ামী লীগের সহসভাপতি ও নড়াইল জেলা আইনজীবী সমিতির সভাপতি। ১৯৮৬ থেকে ১৯৯৬ সাল পর্যন্ত তিনি জাতীয় পার্টিতে ছিলেন, তখন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে নড়াইল-২ (লোহাগড়া) আসনে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। ১৯৯১ ও ১৯৯৬ সালের নির্বাচনে ও জাতীয় পার্টির মনোনয়নে অংশ গ্রহণ করে পরাজিত হন। ২০০১ সালের নিরবাচনের পূর্বে আবার যোগ দেন আওয়ামী লীগে। তিনি যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নড়াইল জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নড়াইল জেলার আইনজীবী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় পার্টির রাজনীতিবিদ
অগাস্টাস রিচার্ড কেনওর্দি (, ; জন্ম: ১ অক্টোবর ১৯৯১; গাস কেনওর্দি নামে সুপরিচিত) হলেন একজন ব্রিটিশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে যুক্তরাজ্যের প্রতিনিধি হিসেবে প্রতিদ্বন্দ্বিতা করে থাকেন।  কেনওর্দি যুক্তরাজ্যের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন অগাস্টাস রিচার্ড কেনওর্দি ১৯৯১ সালের ১লা অক্টোবর তারিখে যুক্তরাজ্যের এসেক্সে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কেনওর্দি যুক্তরাজ্যের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৭০.৭৫ পয়েন্ট অর্জন করে দ্বাদশ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বোচ্চ ৭১.২৫ পয়েন্ট অর্জন করে অষ্টম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পুরুষ ফ্রিস্টাইল স্কিয়ার বিষয়শ্রেণী:যুক্তরাজ্যের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৪ শীতকালীন অলিম্পিকের পদক বিজয়ী বিষয়শ্রেণী:সমকামী ক্রীড়াবিদ বিষয়শ্রেণী:মার্কিন বংশোদ্ভূত ইংরেজ ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:এলজিবিটিকিউ ইউটিউবার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:কলোরাডোর এলজিবিটিকিউ ব্যক্তি বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:মার্কিন ব্লগার বিষয়শ্রেণী:এলজিবিটিকিউ ব্লগার বিষয়শ্রেণী:সমকামী অভিনয়শিল্পী বিষয়শ্রেণী:মার্কিন পুরুষ ব্লগার বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
ভোডাফোন ইন্ডিয়া ছিল ভারতের একটি মোবাইল অপারেটর। ২৩টি টেলিকম বৃত্তে পরিষেবা দানকারী এই সংস্থার প্রধান কার্যালয় মুম্বই শহরে অবস্থিত ছিল। ভোডাফোন এসারের মালিক ভোডাফোন গোষ্ঠী (৬৭%) ও এসার গোষ্ঠী (৩৩%)। রাজস্বের বিচারের ভারতী এয়ারটেলের পর ভারতে এই সংস্থার স্থান দ্বিতীয় এবং গ্রাহক সংখ্যার বিচারে তৃতীয়।"Vodafone’s India revenues rise despite tariff war". The Financial Express. 11. November, 2009. Retrieved on July 21, 2009. ২০০৯ সালের ৩১ জুনের হিসেব অনুযায়ী, ভোডাফোন ইন্ডিয়ার গ্রাহক বাজার শেয়ার ১৮.৮% ও রাজস্ব বাজার শেয়ার ২০.৭%।  ২০০৭ সালের ১১ ফেব্রুয়ারি রিলায়েন্স কমিউনিকেশন ও হিন্দুজা গোষ্ঠীকে পিছনে ফেলে ভোডাফোন ১১.১ বিলিয়ন মার্কিন ডলারের বিনিময়ে হাচিনসন-এসারে লি কা সিঙের ৬৭% কর্তৃত্বভাগ কিনে নেয়। এসার গোষ্ঠীর হাতে রয়ে যায় মাত্র ৩৩% ভাগ। সমগ্র কোম্পানিটির মূল্য ছিল ১৮.৮ বিলিয়ন মার্কিন ডলার। ২০০৮ সালের ৮ মে হস্তান্তর সমাপ্ত হয়। সংস্থার পোষাকি নাম ভোদাফোন এসার হলেও দেশে এই সংস্থাটি ভোডাফোন নামেই পরিচিতি অর্জন করেছে। এই সংস্থা সারা ভারতে প্রিপেড ও পোস্টপেড জিএসএম সেলুলার ফোন কভারেজ প্রদান করত।   আরও দেখুন   ভোডাফোন   তথ্যসূত্র   বিষয়শ্রেণী:মুম্বই ভিত্তিক কোম্পানি বিষয়শ্রেণী:ভারতের টেলিযোগাযোগ কোম্পানি বিষয়শ্রেণী:ভোডাফোন বিষয়শ্রেণী:ভারতের মোবাইল ফোন কোম্পানি বিষয়শ্রেণী:ভারতের কোম্পানি বিষয়শ্রেণী:১৯৯৪-এ প্রতিষ্ঠিত ভারতীয় কোম্পানি
২০০৯ বাংলাদেশ ফেরী দুর্ঘটনা বাংলাদেশের কিশোরগঞ্জ জেলার মিঠামইন উপজেলায় দাইড়া নদীতে ৪ ডিসেম্বর সংগঠিত হয়। একটি যাত্রীবাহী খেয়া এবং একটি লঞ্চের মুখোমুখি সংঘর্ষের ফলে এই দুর্ঘটনা ঘটে। এতে কমপক্ষে ৪৭জন লোক প্রাণ হারায়। সকালবেলা নদী যখন কুয়াশাচ্ছন্ন ছিল, তখন এই দুর্ঘটনা ঘটে।  দুর্ঘটনা স্থানীয় সময় সকাল ৯টার দিকে, রাজধানী শহর ঢাকা থেকে ১০০ কিলোমিটার দূরে দাইড়া নদী দিয়ে যাত্রা করার সময় ঘন কুয়াশার কারণে দৃষ্টিভ্রম হয়ে ইঞ্জিনচালিত লঞ্চের সাথে সংঘর্ষ করার ফলে দুর্ঘটনা ঘটে। এই দুর্ঘটনার মাত্র এক সপ্তাহ পূর্বে বাংলাদেশে আরেকটি ফেরী দুর্ঘটনা ঘটে, যাতে অন্ততপক্ষে ৮৫ জন নিহত হয়।  উদ্ধার কার্য কিশোরগঞ্জ জেলার পুলিশ প্রধান, আনোয়ার হোসাইন, মন্তব্য করেন যে হতাহতের মধ্যে বেশীরভাগই নারী এবং শিশু ছিল এবং ঢাকা থেকে বিশেষজ্ঞ ডুবুরীদল সম্পূর্ণরূপে অনুসন্ধান চালিয়ে আরো ৪৬টি দেহ পুনরুদ্ধার করে। তিনি মিডিয়া বিবৃতিতে জানান যে ৮জন লোক খুঁজে পাওয়া ব্যতীত এই উদ্ধার কার্যক্রম শুক্রবার সন্ধ্যায় শেষ হয়।Bangladesh ferry sinks - at least 46 are dead বাংলাদেশের প্রধানমন্ত্রী, শেখ হাসিনা, স্বজন হারানো পরিবারের সদস্যদের সমবেদনা জানান।  কারণ শাহ কামাল, কিশোরগঞ্জ জেলার প্রধান সরকারি অফিসার সকালের কুয়াশার জন্য বৈরী অবস্থাকে দায়ী করেন এবং এই ঘটনার জন্য চালকের ত্রুটিও উল্লেখ করেন।  তথ্যসূত্র  বিষয়শ্রেণী:২০০৯-এ বাংলাদেশ বিষয়শ্রেণী:বাংলাদেশের ফেরী বিষয়শ্রেণী:বাংলাদেশে সামুদ্রিক ঘটনা বিষয়শ্রেণী:২০০৯-এ সামুদ্রিক ঘটনা বিষয়শ্রেণী:বাংলাদেশের ইতিহাস (১৯৭১-বর্তমান)
কড়ক সিং ২০২৩ সালের হিন্দি ভাষার ভারতীয় থ্রিলার চলচ্চিত্র। এটি পরিচালনা করেছেন অনিরুদ্ধ রায়চৌধুরী। প্রধান চরিত্রে অভিনয় করেছেন পঙ্কজ ত্রিপাঠী, জয়া আহসান,পার্বতী তিরুবোত ও সঞ্জনা সংঘী । এই চলচ্চিত্রে অভিনয়ের মাধ্যমে বাংলাদেশী অভিনেত্রী জয়া আহসান বলিউডে অভিষেক করেন। ওপাস কমিউনিকেশনের সাথে যৌথভাবে উইজ ফিল্মস, কেভিএন প্রোডাকশন, এইচটি কনটেন্ট স্টুডিও এবং কেভিএন দ্বারা প্রযোজনা করেছে এবং শ্যাম সুন্দর ও ইন্দ্রাণী মুখার্জি সহ-প্রযোজনা করেছে।‌ সংগীত পরিচালনা করেছেন শান্তনু মৈত্র। এটি ৮ই ডিসেম্বর ওটিটি প্ল্যাটফর্ম জি৫ এ মুক্তি পায়।   পটভূমি  চলচ্চিত্রটি এ কে শ্রীবাস্তব ওরফে কড়ক সিং-এর জীবন অনুসরণ করে, যিনি আর্থিক অপরাধ বিভাগের একজন যুগ্ম পরিচালক যিনি বর্তমানে রেট্রোগ্রেড অ্যামনেশিয়ার সাথে লড়াই করছেন।   অভিনয়শিল্পী    এ কে শ্রীবাস্তবের চরিত্রে পঙ্কজ ত্রিপাঠী  মিমির চরিত্রে পার্বতী তিরুবোত  সাক্ষী চরিত্রে সঞ্জনা সংঘী  নয়না চরিত্রে জয়া আহসান   অর্জুন চরিত্রে পরেশ পাহুজা  ত্যাগী চরিত্রে দিলীপ শঙ্কর  বরুণ বুদ্ধদেব আদিত্যের ভূমিকায় "আদি" শ্রীবাস্তব, একে এর "পুত্র"  ত্যাগী চরিত্রে দিলীপ শঙ্কর, একে এর "বস"  যোগী মল্লং  অশোক আগরওয়ালের চরিত্রে সঞ্জীব শর্মা  সুভাষের চরিত্রে রাজন মোদি; অরুণের সহকর্মী   উৎপাদন  ২০২২ সালের ডিসেম্বরে কলকাতায় ছবির শুটিং শুরু হয়। শিডিউল শেষ করার শুরুতে শ্যুট করা হয়েছে, ২০২৩ সালের জানুয়ারির মধ্যে ফিল্মটির শুটিং শেষ হয়ে গেছে।   তথ্যসূত্র    বহিঃসংযোগ     জি৫ -এ কড়ক সিং  বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার থ্রিলার চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:অনিরুদ্ধ রায়চৌধুরী পরিচালিত চলচ্চিত্র বিষয়শ্রেণী:শান্তনু মৈত্র সুরারোপিত চলচ্চিত্র বিষয়শ্রেণী:জি৫-এর মৌলিক চলচ্চিত্র
thumb|right|200px|রিউ দি জানেইরুর সাম্বা স্কুল প্যারেডে ব্রাজিলীয় কণ্ঠশিল্পী কেলি কে thumb|right|200px|ব্রাজিলের কার্নিভালে পরিবেশিত একপ্রকার নৃত্য ব্রাজিলের কার্নিভাল () হচ্ছে ব্রাজিলের একটি বাৎসরিক উৎসব, যা ইস্টারের চল্লিশ দিন আগে অনুষ্ঠিত হয়। লেন্টের কিছু নির্দিষ্ট দিনে রোমান ক্যাথলিক ও অন্যান্য কিছু খ্রিস্টধর্মাবলম্বী ঐতিহ্যগতভাবে মাংস ও ডিমজাত খাবার গ্রহণ করা ত্যাগ করে। "কার্নিভাল" শব্দটি এসেছে "carnelevare" থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্‌যাপনের বিষয়টি এসেছে সাতুরলানিয়ার পেগান উৎসব থেকে, যা মূলত খ্রিস্টীয় ভাবাধারা থেকে উৎপত্তি।  এই উৎসবের সুরের স্পন্দন, অংশগ্রহণ, এবং পোশাক এক অঞ্চল থেকে অন্য অঞ্চলে ভিন্ন হয়ে থাকে। দক্ষিণের শহর রিউ দি জানেইরু ও সাঁউ পাউলুতে ভেনিস কার্নিভালের উৎসাহে এটি আয়োজন করে মূলত সাম্বা স্কুলগুলো। এই আনুষ্ঠানিক কুচকাওয়াজগুলো জনসাধারণের সামনে ব্যাপকভাবে প্রদর্শিত হয়, যদিও ব্লোকস নামের তুলনামূলক কম আয়োজনের কুচকাওয়াজগুলো অন্যান্য শহরগুলোতে দেখা যায়। উত্তর-পশ্চিমের শহর সালভাদর, পোর্টো সেগুরো, এবং রেসিফির রাস্তাতেও কুচকাওয়াজ অনুষ্ঠিত হয়, এবং সাধারণ জনগণ তাতে সক্রিয়ভাবে অংশ নেয়। এই কার্নিভাল আফ্রিকান-ব্রাজিলীয় সংস্কৃতি দ্বারা অত্যন্ত তাৎপর্যপূর্ণভাবে প্রভাবিত হয়েছে। এছাড়া উত্তর-পূর্বের ওলিন্দার কার্নিভালেরও বেশকিছু মৌলিক বৈশিষ্ট্য আছে, যদিও এর কিছু অংশ ভেনিস কার্নিভালের সাথে সাদৃশ্যপূর্ণ ও আঞ্চলিক লোকসাহিত্যের সাথে একটি হালকা সংঘর্ষের সৃষ্টি করেছে।  কার্নিভাল ব্রাজিলের সবচেয়ে জনপ্রিয় ছুটির দিন, এবং এই দিনে সর্বোচ্চ সংখ্যক অনুষ্ঠান অনুষ্ঠিত হয়। পুরো দেশের কাজকর্ম প্রায় এক সপ্তাহের জন্য সম্পূর্ণ বন্ধ হয়ে যায়। বিশেষ করে উপকূলবর্তী শহরগুলোতে রাত-দিন অনুষ্ঠান চলতে থাকে। বিয়ারের বিক্রয় সারা বছরেরে তুলনায় ৮০% বৃদ্ধি পায়, এবং কার্নিভালকে সামনে রেখে পর্যটকের আগমন বৃদ্ধি পায় প্রায় ৭০%। এমতাবস্থায় এইডসের সংক্রমণ রোধে সরকার কনডম বিতরণসহ বিভিন্ন সচতনতামূলক ক্যাম্পেইন চালু করে।   তথ্যসূত্র    বহিঃসংযোগ     The History of Carnival in Brazil - with video   Rio Carnival News - O Globo   Rio Carnival News - Jornal do Brasil   Rio Carnival News - O Dia   Rio Carnival News - UOL   Photos and Videos - Terra   The Trio Elétricos of Bahian Carnival: Early history   Carnival in Olinda: webcast explores the frevo and other attractions of this most charming carnival destination  বিষয়শ্রেণী:কার্নিভাল বিষয়শ্রেণী:ব্রাজিলের সংস্কৃতি
"কোথায় পাব তারে" বাংলাদেশি লেখক শহীদুল জহির রচিত ছোটগল্প। ১৯৯৯ সালে রচিত গল্পটি ২০০৪ সালের ফেব্রুয়ারিতে ডলু নদীর হাওয়া ও অন্যান্য গল্প শিরোনামে জহিরের তৃতীয় গল্পসংকলনে প্রকাশিত হয়। ২০১৭ সালের ২১ জুন গল্পটি দৈনিক ইত্তেফাকে প্রকাশিত হয়েছিল। গল্পের “কোথায় পাব তারে” নামটি এছাড়াও বাউল গগন হরকরার রচিত গানের লাইনে পাওয়া যায়।  পটভূমি এটি পুরান ঢাকার দক্ষিণ মৈশুন্দি এবং ৩৬ নম্বর ভূতের গলির পটভূমিতে রচিত। শিরোনামে কাওকে খোঁজার হাহাকার থাকলেও গল্পে না পাওয়ার বেদনা অথবা ব্যর্থ প্রেমের বয়ান থাকলেও তার বর্ণনা সামান্য। আব্দুল করিম নামের এক যুবকের শেফালি নামক এক মেয়ের খোঁজে ময়মনসিং যাবার ঘটনাকে কেন্দ্র করে কাাহিনীর প্রেক্ষাপট সৃষ্টি হয়েছে। একই আবদুল করিম চরিত্র পাওয়া যায় ১৯৯৮ সালে রচিত জহিরের "চতুর্থ মাত্রা" গল্পে। অন্যদিকে আব্দুল আজিজ ব্যাপারি চরিত্রটিও ১৯৯৫ সালে রচিত "কাঁটা" গল্পে রয়েছে। দুটি গল্পই ডুমুরখেকো মানুষ ও অন্যান্য গল্প (১৯৯৯) বইয়ে সংকলিত হয়েছে। "কোথায় পাব তারে" গল্পে আবদুল করিমের তরুণ বয়সের প্রসঙ্গ রয়েছে, যদিও পরিণত আবদুল করিমকে পাওয়া যায় "চতুর্থ মাত্রা" একাঙ্কিকায়। অন্যভাবে "কোথায় পাব তারে" গল্পটি "চতুর্থমাত্রা" গল্পের প্রাক-পর্ব হিসেবেও ভাবা যেতে পারে।  কাহীনিসংক্ষেপ আব্দুল করিম মহল্লার লোকেদের কাছে নিষ্কর্মা, বোকা ও আত্মকেন্দ্রীক হিসেবে পরিচিত। সে তার বাবা খোরশেদ আলমের নাটবল্টুর ব্যবসার ব্দলে সে নিজেই অন্য ব্যবসা করতে চায়। এ বিষয়ে তার বাবার সাথে তার মতের মিল হয় না বলে ফলে বেকার ঘুরে বেড়ায় সে। আব্দুল করিমের প্রায়ই আব্দুল আজীজ ব্যপারীর সাথে সাক্ষাত ঘটে এবং তিনি তাকে ডালপুরি খাওয়ার আমন্ত্রণ করেন। আব্দুল করিম ডালপুরি খেয়ে বলে, "ডাইলপুরির মইদ্দে ডাইল নাইকা, হুদা আলু!... এই হালারা আলু দিয়া কেমুন ডাইলপুরি বানায়!" গল্পে এই ঘটনার পুনরাবৃত্তি ঘটতে থাকে। করিম জানায় যে, আব্দুল আজীজ ব্যপারী চাইলে সে ময়মনসিংহ থেকে ডাল এনে দিতে পারে। এভাবে সে ব্যপারীর নিকট ময়মনসিংহের ফুলবাড়িয়ায় তার বন্ধু শেফালির কাছে বেড়াতে যাবার কথা জানায়। এতে আব্দুল আজীজ ব্যপারী সহ মহল্লার লোকেরা উৎসুক হয়ে ওঠে এবং তারা তার আব্দুল করিমের এসব কথা বিশ্বাস করতে চায় না। তারা ভাবে যে আব্দুল করিম তাদের সাথে রসিকতা করছে। তবে একদিন আব্দুল করিম ফুলবাড়িয়া যাবার প্রস্তুতি নেয়, ফলে মহল্লার লোকেরা নতুন পরিস্থিতির মুখোমুখি হয়।   চরিত্রসমূহ  আবদুল করিম  আব্দুল আজিজ ব্যাপারি  বাবুল মিঞা  মোছাঃ শেপালি বেগম  দুলাল মিঞা - আব্দুল আজিজ ব্যাপারির বড় ছেলে  অভিযোজন‎ এই গল্প অবলম্বনে একই শিরোনামে দুইটি টেলিভিশন নাটক নির্মিত হয়েছে। মোস্তফা সরয়ার ফারুকী রচিত ও পরিচালিত নাটকের বিভিন্ন চরিত্রে ছিলেন, রিফাত চৌধুরী, নাদের খান, ইশতিয়াক আহমেদ রুমেলে প্রমুখ। সারা যাকেরের চিত্রনাট্যে দীপংকর দীপন পরিচালিত নাটকের বিভিন্ন চরিত্রে ছিলেন মামুন, আলী যাকের প্রমুখ। ২০২২ সালে মো. আশরাফুল ইসলামের নাট্যরূপ ও নির্দেশনায় একই শিরোনামে একটি মঞ্চ নাটক পরিবেশিত হয়।  তথ্যসূত্র  বহিঃসংযোগ "কোথায় পাব তারে"  দৈনিক ইত্তেফাকে  বিষয়শ্রেণী:২০০৪-এর ছোটগল্প বিষয়শ্রেণী:ঢাকার পটভূমিতে ছোটগল্প বিষয়শ্রেণী:বাংলাদেশী ছোটগল্প বিষয়শ্রেণী:শহীদুল জহিরের ছোটগল্প বিষয়শ্রেণী:চলচ্চিত্রে অভিযোজিত ছোটগল্প বিষয়শ্রেণী:ডলু নদীর হাওয়া ও অন্যান্য গল্প
হাডসন নদীর নীচে অবস্থিত প্রায় ১.৫ মাইল দীর্ঘ (২.৪ কিমি) লিংকন টানেল বা লিংকন সুড়ঙ্গটি পশ্চিম তীরের নিউ জার্সির ওয়েহাহকেনকে পূর্ব তীরের নিউ ইয়র্ক সিটির মিডটাউন ম্যানহাটনের সাথে সংযুক্ত করে। ওলে সিঙ্গস্টাড সুড়ঙ্গটির নকশা করেন এবং আব্রাহাম লিঙ্কনের নামে নামকরণ করা হয়। প্রতিটি টিউব যানচলাচলের জন্য দুটি লেন সহ সুড়ঙ্গে বিভিন্ন দৈর্ঘ্যের তিনটি যানবাহন চলাচলের টিউব রয়েছে। কেন্দ্রের টিউবটিতে বিপরীতমুখী লেন রয়েছে, তবে উত্তর ও দক্ষিণ পাশের টিউবে যথাক্রমে পশ্চিমদিকগামী ও পূর্বদিকগামী যানবাহ বহন করে।  লিংকন সুড়ঙ্গটি মূলত ১৯২০-এর দশকের শেষদিকে ও ১৯৩০-এর দশকের গোড়ার দিকে মিডটাউন হাডসন টানেল হিসাবে প্রস্তাব করা হয়। লিংকন সুড়ঙ্গের টিউবসমূহ ১৯৩৪ সাল থেকে ১৯৫৭ সালের মধ্যে পর্যায়ক্রমে নির্মিত হয়। মূলত মহামন্দার কারণে যার পর্যাপ্ত অর্থের অভাব সহ কেন্দ্রীয় টিউবটির নির্মাণকাজ ১৯৩৪ সালে শুরু হয় এবং এটি ১৯৩৭ সালে চালু হয়। উত্তর টিউবের নির্মাণ ১৯৩৬ সালে শুরু হয়, দ্বিতীয় বিশ্বযুদ্ধ সম্পর্কিত উপাদানসমূহের ঘাটতির কারণে নির্মাণ কাজে হয় এবং এটি ১৯৪৫ সালে চালু হয়। যদিও লিংকন সুড়ঙ্গের জন্য দুটি টিউব নির্মাণের জন্য মূল পরিকল্পনা করা হয়, উক্ত দুটি টিউবে অধিকমাত্রায় যানবাহনের  চাপ থাকায় বিদ্যমান সুড়ঙ্গের দক্ষিণে তৃতীয় টিউবের পরিকল্পনা ১৯৫০ সালে করা হয়। তৃতীয় টিউবের দুইপ্রান্তের সংযোগ পথের নির্মাণ পদ্ধতির বিরোধের কারণ বিলম্ব  সহ ১৯৫৪ সালে নির্মাণ শুরু হয় এবং এটি ১৯৫৭ সালে চালু হয়। সেই থেকে, লিংকন সুড়ঙ্গটি সুরক্ষা ও টোলিং পদ্ধতিতে পরিবর্তন সহ ধীরে ধীরে উন্নতি করেছে।  লিংকন সুড়ঙ্গ হডসন নদীর তলে নির্মিত মোটরগাড়ি চলাচলে উপযুক্ত দুটি সুড়ঙ্গের মধ্যে একটি, অন্যটি নিউ জার্সির জার্সি সিটি ও লোয়ার ম্যানহাটনের মধ্যবর্তী হল্যান্ড সুড়ঙ্গ। লিংকন সুড়ঙ্গটি নিউ ইয়র্ক ও নিউ জার্সির বন্দর কর্তৃপক্ষের মালিকানাধীন ছয়টি টোলড ক্রসিংসমূহের মধ্যে একটি। প্রতিটি ক্রসিংয়ের টোল শুধুমাত্র নিউইয়র্কগামী দিক থেকে সংগ্রহ করা হয়। সুড়ঙ্গটি ২০১৬ সালের হিসাবে উভয় দিকে প্রতিদিন গড়ে ১১২,৯৯৫ টি যানবাহন বহন করে। সুড়ঙ্গের অন্তর্গত নদীর পশ্চিম অর্ধেকে নিউ জার্সি রুট ৪৯৫ এবং নদীর পূর্ব অর্ধেক নিউ ইয়র্ক স্টেট রুট ৪৯৫ এর অংশ।  তথ্যসূত্র  বহিঃসংযোগ  বিষয়শ্রেণী:লিংকন সুড়ঙ্গ বিষয়শ্রেণী:নিউ জার্সির সড়ক সুড়ঙ্গ
শামসুন নাহার খান নার্সিং কলেজ  হলো বাংলাদেশের একটি বেসরকারি নার্সিং কলেজ। এটিই চট্টগ্রাম জেলার সর্বপ্রথম বেসরকারি নার্সিং কলেজ। ২০১৬ সালে এটি চট্টগ্রামের আগ্রাবাদে চট্টগ্রাম মা ও শিশু হাসপাতাল এর একটি প্রকল্প হিসেবে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।  এটি চার বছর মেয়াদী বিএসসি (অনার্স) ইন নার্সিং ডিগ্রি প্রদান করে। স্নাতক পরবর্তী ৬ মাস মেয়াদি ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ নার্সিং এন্ড মিডওয়াইফারি কাউন্সিল স্বীকৃত।  কলেজের সাথে ৬৫০ শয্যা বিশিষ্ট চট্টগ্রাম মা ও শিশু জেনারেল হাসপাতাল সংযুক্ত রয়েছে। চট্টগ্রামের বেসরকারি মেডিকেলগুলোর মধ্যে এটি ৩য় স্থানে রয়েছে।  তথ্যসূত্র   আরো দেখুন   বাংলাদেশের নার্সিং শিক্ষাপ্রতিষ্ঠানের তালিকা  বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
ভালদিভেল জয়লক্ষ্মী (জন্ম ৫ই আগস্ট, ১৯৭১) একজন ভারতীয় স্প্রিন্টার । তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে অংশ নিয়েছিলেন।    তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতীয় নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:অলিম্পিক নারী স্প্রিন্টার বিষয়শ্রেণী:২০শ শতাব্দীর ভারতীয় নারী বিষয়শ্রেণী:২১শ শতাব্দীর ভারতীয় নারী